LIETUVOS RESPUBLIKOS VYRIAUSYBĖ

N U T A R I M A S

DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS LABDAROS IR PARAMOS ĮSTATYMĄ

2002 m. gegužės 20 d. Nr. 693

Vilnius

Vadovaudamasi Lietuvos Respublikos labdaros ir paramos įstatymo (Žin., 1993, Nr. 21-506; 2000, Nr. 61-1818; 2002, Nr. 2-50, Nr. 45-1707) 12 straipsniu, Lietuvos Respublikos Vyriausybė nutaria:

1. Įgalioti Finansų ministeriją parengti ir patvirtinti:

1.1. paramos teikėjų metinės ataskaitos apie suteiktą paramą pateikimo Valstybinei mokesčių inspekcijai tvarką ir terminus;

1.2. paramos gavėjų metinės ataskaitos apie gautą paramą ir jos panaudojimą, apie pačių suteiktą paramą ir (arba) labdarą, taip pat apie savo veiklą, susijusią su Lietuvos Respublikos labdaros ir paramos įstatymo 3 straipsnio 3 dalyje nurodytų visuomenei naudingų tikslų įgyvendinimu, pateikimo Valstybinei mokesčių inspekcijai tvarką ir terminus.

2. Įgalioti centrinį mokesčio administratorių, suderinus su Statistikos departamentu prie Lietuvos Respublikos Vyriausybės, parengti ir patvirtinti Lietuvos Respublikos labdaros ir paramos įstatymo 12 straipsnio 1 ir 2 dalyse nurodytose ataskaitose pateiktos informacijos pateikimo Statistikos departamentui prie Lietuvos Respublikos Vyriausybės tvarką ir terminus.

MINISTRAS PIRMININKAS	ALGIRDAS BRAZAUSKAS

FINANSŲ MINISTRĖ	DALIA GRYBAUSKAITĖ